Președintele american, Joe Biden, va susține ultimul său discurs despre starea națiunii înainte de alegerile din 5 noiembrie, informează Rador Radio România.
Joe Biden, va susține în această noapte ultimul său discurs despre starea națiunii înainte de alegerile din 5 noiembrie. Aflat în scădere în sondaje, este de așteptat ca liderul democrat să își prezinte realizările și să încerce să convingă electoratul că viziunea sa pentru țară este cea corectă, și nu aceea a contracandidatului său, Donald Trump.
Temele discursului
Oficialii Casei Albe nu au dezvăluit temele discursului, dar este aproape cert că președintele Biden va vorbi, printre altele, despre războiul din Ucraina, războiul dintre Israel și Hamas, despre China, imigrație, precum și despre dreptul la avort.